หนุ่มใหญ่ตกใจ เจอราคายาหยอดตา กว่า 4 พันล้านปอนด์
(ภาพประกอบ),หนุ่มใหญ่วัย 55 ในเวลส์ ผงะ เข้าไปซื้อยาหยอดตาขวดเดียว ในร้านขายแว่นแห่งหนึ่ง พอพนักงานสแกนบาร์โค้ดบนเครื่องคิดเงิน เจอราคา 4 พันล้านปอนด์,สงสัยจะถึงคราวต้องเปลี่ยนเครื่องคิดเงินเสียแล้ว สำหรับร้านขายแว่นกันแดดและแว่นตาแห่งหนึ่ง ที่เป็นร้านค้าปลีกแบบเครือข่ายในเมืองเร็กซ์แฮม ตั้งอยู่ทางตอนเหนือของเวลส์ เนื่องจากเจ้าเครื่องคิดเงินเจ้ากรรมดูทีท่าจะเครื่องรวนใหญ่แล้ว เมื่อชายคนหนึ่งเข้าไปซื้อยาหยอดตาและตอนคิดเงินทำเอาเขาตกอกตกใจกับราคาค่ายาหยอดตาเพียงขวดเดียว,มาร์ติน ชิดโลว์ หนุ่มใหญ่วัย 55 ปี เผยว่า เมื่อเร็วๆ นี้ตนได้ไปตรวจเช็กดวงตาและพบว่าดวงตาแห้ง ดังนั้นจึงเข้ามาซื้อยาหยอดตาเพื่อแก้ปัญหาดวงตาแห้งที่ร้านค้าแห่งนี้ ทว่าเมื่อถึงขั้นตอนการชำระเงิน ก็แทบจะไม่เชื่อสายตา เมื่อเห็นตัวเลขราคายาบนจอของเครื่องคิดเงินคือ 4,031,626,711.51 ปอนด์สเตอริง ตีเป็นเงินบาทแล้วลมแทบจับ เรียกว่าราคาเหยียบแสนกว่าล้านบาท (ประมาณ 166,145,077,234 บาท) ทั้งๆ ที่ราคาจริงเพียง 9.95 ปอนด์ หรือราวๆ 410 บาทเท่านั้น,ความผิดพลาดมโหฬารของตัวเลขราคาสินค้าได้รับการแก้ไขในเวลาไม่นาน ด้านโฆษกหญิงของเครือข่ายร้านค้าปลีกดังกล่าวแถลงว่า เครื่องสแกนในร้านมีความละเอียดอ่อนไวมาก และในกรณีที่เกิดขึ้นนี้ดูเหมือนว่าเครื่องจะประมวลผลจากหมายเลขประจำตัวของลูกค้า แทนที่จะเป็นบาร์โค้ดของผลิตภัณฑ์ ส่วนเครื่องคิดเงินตัวนี้มีการลงความเห็นสมควรเลิกใช้งานไปได้แล้ว.,ที่มา:,itv.com
หนุ่มใหญ่วัย 55 ในเวลส์ ผงะ เข้าไปซื้อยาหยอดตาขวดเดียว ในร้านขายแว่นแห่งหนึ่ง พอพนักงานสแกนบาร์โค้ดบนเครื่องคิดเงิน เจอราคา 4 พันล้านปอนด์ 
ยาหยอดตา4พันล้านปอนด์,เครื่องคิดเงินรวน,เครื่องคิดเงินผิด,เวลส์